Author: Juraj Krajčovič
Last saved by: timea.lengyelova
Company: Ministerstvo pôdohospodárstva SR

Dôvodová správa

Všeobecná časť

Novela nariadenia vlády Slovenskej republiky č. 339/2008 Z. z. sa predkladá z dôvodu úpravy obsahu predkladaných dokladov uchádzačmi o zabezpečenie mliečnych výrobkov a ich povinností s cieľom zlepšenia systému kontroly zabezpečovania a dodávania mliečnych výrobkov, zmeny sortimentu mliečnych výrobkov, stanovenia výšky pomoci z prostriedkov štátneho rozpočtu a stanovenia najvyšších úhrad platených žiakmi. Na základe žiadostí dodávateľov mliečnych výrobkov je potrebné rozšíriť zoznam oprávnených výrobkov, stanoviť podporu z národných zdrojov a najvyššie úhrady platené žiakmi pre tieto mliečne výrobky. 
Z vecného hľadiska základným cieľom predloženého návrhu nariadenia vlády je podporiť spotrebu mlieka a mliečnych výrobkov u žiakov, prispieť k zaisteniu zdravej výživy a súčasne vytvárať zdravé stravovacie návyky. Mliečne výrobky, ktoré sa nachádzajú v prílohe č. 1 tohto nariadenia plne zodpovedajú požiadavkám zdravej výživy a  prispôsobujú sa požiadavkám žiakov, aby sa zvýšila konzumácia mlieka a mliečnych výrobkov.
Priaznivý sociálny dopad navrhovanej právnej úpravy spočíva navyše v zabezpečení zdravej výživy žiakov v školách a to za výhodnejších cenových podmienok.  
Financovanie poskytovania mliečnych výrobkov žiakom je trojzložkové, t. j. z prostriedkov Európskej únie (pre každú kategóriu výrobkov je stanovená výška pomoci), z prostriedkov štátneho rozpočtu (je na rozhodnutí štátu poskytnúť finančný príspevok na poskytovanie výrobkov žiakom) a z čiastky, ktorú zaplatí žiak. V záujme udržania a rozvoja programu školského mlieka sa zohľadňuje pomer výšky pomoci z Európskej únie a podpory z národných zdrojov v priemere 1:2,3.
Predkladaný návrh nariadenia vlády je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná.
Návrh nariadenia vlády bol predmetom medzirezortného pripomienkového konania a predkladá sa bez rozporov.

Doložka zlučiteľnosti
právneho predpisu s právom Európskej únie
1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 

2.	Názov návrhu právneho predpisu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov
3.	Problematika návrhu právneho predpisu:
a)	je upravená v práve Európskej únie
-	primárnom
v primárnej legislatíve sa problematika návrhu nariadenia vlády dotýka najmä Zmluvy o fungovaní Európskej únie, kde možno podľa článku 41 na dosiahnutie cieľov v rámci spoločnej poľnohospodárskej politiky prijať spoločné opatrenia na podporu spotreby niektorých výrobkov,
-	sekundárnom
1.	Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ, L 299, 16.11.2007) v platnom znení.
2.	Nariadenie Komisie (ES) č. 657/2008 z 10. júla 2008, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide        o pomoc Spoločenstva pri poskytovaní mlieka a určitých mliečnych výrobkov žiakom vo vzdelávacích inštitúciách (Ú. v. EÚ, L 183, 11.7. 2008) v znení
•	nariadenia Komisie (ES) č. 966/2009 z  15. októbra 2009, ktorým sa mení a dopĺňa nariadenie (ES) č. 657/2008, ktoré stanovuje pravidlá na uplatňovanie nariadenia Rady (ES) č. 1234/2007 o pomoci Spoločenstva pri poskytovaní mlieka a mliečnych výrobkov žiakom vo vzdelávacích inštitúciách (Ú. v. EÚ L 271, 16.10.2009).
b)	nie je obsiahnutá v judikatúre Súdneho dvora Európskej únie alebo Súdu prvého stupňa Európskej únie

4.   Záväzky Slovenskej republiky vo vzťahu k Európskej únii:
a)	lehota na prebratie smernice alebo lehota na implementáciu nariadenia alebo rozhodnutia
bezpredmetné 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
bezpredmetné
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie 
uvedené konanie proti Slovenskej republike nebolo začaté 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
bezpredmetné 

5.	Stupeň zlučiteľnosti návrhu právneho predpisu s právom Európskej únie:
Úplný

6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky
Doložka vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení                a dopĺňa nariadenie vlády Slovenskej republiky č. 339/2008 Z. z.       o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov

          Termín začatia a ukončenia PPK: 
           	bezpredmetné          

A.2. Vplyvy:
| Pozitívne^* | Žiadne | Negatívne
1. Vplyvy na rozpočet verejnej správy | | X |
2. Vplyvy na podnikateľské prostredie – dochádza k zvýšeniu regulačného zaťaženia? | X | | X
3. Sociálne vplyvy: –         na hospodárenie obyvateľstva, –         na sociálnu exklúziu, –         na rovnosť príležitostí a rodovú rovnosť a vplyvy na zamestnanosť | | X X X |
4. Vplyvy na životné prostredie | | X |
5. Vplyvy na informatizáciu spoločnosti | | X |

Vplyv na rozpočet verejnej správy

Financovanie | Vplyv na rozpočet verejnej správy (v eurách)
| 2012 | 2013 | 2014 | 2015
Celkový vplyv na rozpočet verejnej správy ( - príjmy, + výdavky) | 1 600 200 | 1 920 240 | 2 340 288 | 0
z toho vplyv na ŠR | 0 | 0 | 0 | 0
financovanie zabezpečené v rozpočte | 1 600 200 | 1 920 240 | 2 340 288 | 0
ostatné zdroje financovania | 0 | 0 | 0 | 0
Rozpočtovo nekrytý vplyv / úspora | 0 | 0 | 0 | 0
Návrh nariadenia vlády nebude mať zvýšené nároky na štátny rozpočet, okrem zvýšenia finančných prostriedkov na tento program z titulu zvýšenia počtu škôl a množstva poskytnutých mliečnych výrobkov žiakom. V rámci návrhu limitov štátneho rozpočtu kapitoly Ministerstva pôdohospodárstva a rozvoja vidieka Slovenskej republiky na rok 2011 je rozpočtovaný objem prostriedkov na spolufinancovanie trhovo orientovaných výdavkov v hodnote 3,22 milióna eura, z toho sa rozpočtuje program školské mlieko v hodnote 1,50 milióna eura. 
V záujme udržania a rozvoja programu školského mlieka sa zohľadňuje pomer výšky pomoci z Európskej únie a podpory z národných zdrojov 1:2,3. Tento pomer bol získaný z miery pomoci podľa nariadenia Komisie č. 657/2008 a skutočných dodávateľských nákladov podľa jednotlivých kategórií mliekarenských výrobkov.
Každoročne sa zvyšuje počet školských zariadení zapojených do programu školského mlieka, a tým aj spotreba mlieka a mliečnych výrobkov žiakmi. Z tohto dôvodu predpokladáme zvýšené finančné nároky na realizáciu programu školského mlieka o 0,1 milióna eura na rok 2012, ktoré budú zabezpečené z objemu prostriedkov trhovo orientovaných výdavkov, ktoré na rok 2012 predstavujú hodnotu 3,28 milióna eura.
Ak nedôjde k zvýšeniu výdavkov kapitoly ministerstva bude prehodnotené rozdelenie prostriedkov v rámci trhovo orientovaných výdavkov. Z trhovo orientovaných výdavkov sa okrem výdavkov na program školské mlieko realizujú výdavky aj na národný program včelárstva, vývozné náhrady a propagačné aktivity.
Finančné prostriedky budú poskytované z kapitoly ministerstva v rámci schválených limitov na rozpočtový rok 2012 a na nasledujúce roky. 
Vplyvy na podnikateľské prostredie
3.1. Ktoré podnikateľské subjekty budú predkladaným návrhom ovplyvnené a aký je ich počet? | Návrhom nariadenia bude ovplyvnených približne 10 podnikateľských subjektov, najmä  výrobcovia mliečnych výrobkov, ktorí v zastúpení školy zabezpečujú mliečne výrobky pre žiakov.
3.2. Aký je predpokladaný charakter a rozsah nákladov a prínosov? | Návrh nariadenia vyžaduje pomerne rozsiahle administratívne náležitosti súvisiace so zabezpečením mliečnych výrobkov pre žiadateľov (podnikateľských subjektov) na druhej strane dochádza k zvýšeniu  ich odbytu v dôsledku vyššej spotreby mliečnych výrobkov žiakmi.
3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Najvyššie administratívne náklady predstavuje zabezpečenie požadovaných príloh k žiadosti o zabezpečenie mliečnych výrobkov.

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)

Návrh nariadenia má priaznivý vplyv na fungovanie podnikateľských subjektov, nakoľko dotyčné subjekty získajú podporu z národných zdrojov za dodané mliečne výrobky žiakom, dodávané mliečne výrobky môžu predať za nižšiu cenu a tým sa im zvyšuje odbyt mliečnych výrobkov čo v konečnom dôsledku má pozitívny na zamestnanosť v mliekarenskom sektore.
Predkladaný návrh nemá vplyv na vstup ani správanie podnikateľov na trhu. Predkladaným návrhom sa štruktúra trhu nemení.

3.5. Aké sú predpokladané spoločensko–ekonomické dôsledky pripravovaných regulácií? | Návrh nariadenia má priaznivý vplyv na spoločensko–ekonomické prostredie, nakoľko cieľom návrhu nariadenia je zvýšiť spotrebu mlieka a mliečnych výrobkov a prispieť k zaisteniu zdravej výživy.
Záver:
Návrh bude mať pozitívny  vplyv na podnikateľské prostredie, lebo prostredníctvom podpory spotreby mlieka a mliečnych výrobkov u žiakov sa očakáva zvýšenie odbytu príslušných podnikateľských subjektov v odvetví spracovania a výroby mlieka a mliečnych výrobkov.Návrh bude mať aj negatívny vplyv na podnikateľské prostredie, nakoľko administratívne náležitosti súvisiace so zabezpečením mliečnych výrobkov sú pre žiadateľov o zabezpečenie mliečnych výrobkov komplikované a rozsiahle.
A.3. Poznámky
bezpredmetné

A.4. Alternatívne riešenia
bezpredmetné

A.5. Stanovisko gestorov
bezpredmetné

Osobitná časť

K čl. I
K bodu 1
Stanovuje sa termín podania žiadosti o zabezpečenie mliečnych výrobkov s cieľom zjednotenia s termínom podania žiadosti o rozšírenie sortimentu. Obsah prílohy žiadosti sa upravuje za účelom zlepšenia kontroly dodržiavania požiadaviek na mliečne výrobky a na uchádzača, stanovené nariadením (ES) č.657/2008. Povinnosti uchádzačov sa upravujú z dôvodu rozšírenia spôsobu distribúcie mliečnych výrobkov žiakom, ako napr. distribúcia prostredníctvom predajných automatov na mliečne výrobky.

K bodom 2 a 3
Upravuje sa príloha k žiadosti o poskytnutie pomoci, s cieľom urýchlenia procesu poskytnutia pomoci pre uchádzača a z dôvodu rozšírenia spôsobu distribúcie mliečnych výrobkov žiakom, ako napr. distribúcia výrobkov prostredníctvom predajných automatov na mliečne výrobky.

K bodu 4
Mení sa príloha č. 1, v ktorej sú uvedené všetky druhy výrobkov, ktoré je možné poskytnúť v rámci programu „Školské mlieko“ v dôsledku zmeny sortimentu, balenia, ceny mliečnych výrobkov a zmeny národnej podpory na mliečne výrobky.

K čl. II
Navrhuje sa účinnosť nariadenia vlády.